text: বড় মেয়ের চিকিৎসার অর্থ জোগাতে ছোট মেয়েকে বিক্রি করলেন বাবা-মা | Uttarbanga Sambad | Latest Bengali News | বাংলা সংবাদ, বাংলা খবর | Live Breaking News North Bengal | COVID-19 Latest Report From Northbengal West Bengal India
  Home দেশ বড় মেয়ের চিকিৎসার অর্থ জোগাতে ছোট মেয়েকে বিক্রি করলেন বাবা-মা
  নয়াদিল্লি: বড় মেয়ের চিকিৎসা করানোর সার্মথ্য নেই দিনমজুর বাবা-মায়ের। তাই চিকিৎসার অর্থ জোগাড় করতে নিজের ছোট মেয়েকে ৪৬ বছরের এক ব্যক্তির কাছে বিক্রি করেন অন্ধ্রপ্রদেশের নেল্লোরের এক দম্পতি। খবর পেয়ে বৃহস্পতিবার ওই নাবালিকাকে উদ্ধার করেন মহিলা ও শিশু কল্যাণ দপ্তরের আধিকারিকরা। আপাতত তাকে শিশু পরিচর্যা কেন্দ্রে রাখা হয়েছে। সেখানে কাউন্সেলিংও করানো হচ্ছে।
  জানা গিয়েছে, ওই দম্পতি দিনমজুরের কাজ করেন। মেয়ের জন্য ২৫ হাজার টাকা চাইলেও পরে দশ হাজার টাকার বিনিময়ে ওই নাবালিকাকে বিক্রি করা হয়। এরপর বুধবার এক আত্মীয়ের বাড়িতে নাবালিকাকে বিয়ে করেন ওই ব্যক্তি। কিন্তু নাবালিকার কান্না শুনে প্রতিবেশীদের সন্দেহ হলে স্থানীয় গ্রাম পঞ্চায়েত প্রধানকে বিষয়টি জানানো হয়। এরপর শিশু কল্যাণ দপ্তরে জানাতেই ওই নাবালিকাকে উদ্ধার করা হয়। অভিযুক্ত ওই ব্যক্তির বিরুদ্ধে মামলা দায়ের করা হয়েছে। জানা গিয়েছে, দাম্পত্য অশান্তির জেরে স্ত্রী তাকে ছেড়ে চলে যান। ঘটনার তদন্ত চলছে।